7. ΑΝΑΓΚ. ΝΟΜΟΣ υπ’ αριθ. 957 της 29/29 Απρ. 1949 (ΦΕΚ Α΄ 102) Περί τροποποιήσεως και συμπληρώσεως διατάξεών τινων αφορωσών την Αποστολικήν Διακονίαν της Εκκλησίας της Ελλάδος. Άρθρ.1.-1.Το εδάφ. 2 του άθρ. 13 του Α.Ν. 976/46 «περί Αποστολικής Διακονίας της Εκκλησίας της Ελλάδος» καταργείται, επανερχομένου εν ισχύϊ του άρθρ. 1 του Νομ. 4596/1930 «περί Ιεροκηρύκων» έχοντος ούτω: «Άρθρ.1.-Παρ’ εκάστη Μητροπόλει διορίζεται προτάσει της Διαρκούς Ιεράς Συνόδου δια Δ/τος εις τουλάχιστον ιεροκήρυξ, κληρικός άγαμος πτυχιούχος της Θεολογικής Σχολής του Πανεπιστημίου Αθηνών ή άλλης ομοταγούς Ορθοδόξου Θεολογικής Σχολής έχων βαθμόν εισηγητού». 2-4.(Τροποποιούνται τα άρθρ. 4, 6 και 22 του Α.Ν. 976/1946). Άρθρ.2.-1.Η διοίκησις και διαχείρισις του παρεκκλησίου της Αγίας Βαρβάρας Δαφνίου της περιφερείας Αθηνών μετά της περιοχής και των επ’ αυτής κτισμάτων ως και πάσης ανεξαιρέτως της περιουσίας αυτού περιέρχεται από της ενάρξεως της ισχύος του παρόντος εις την Αποστολικήν Διακονίαν της Εκκλησίας της Ελλάδος, εξαιρουμένων των διατάξεων του Α.Ν. 2200/40 ως ούτος ετροποποιήθη και συνεπληρώθη μεταγενεστέρως ως και παντός άλλου προγενεστέρου σχετικού νόμου. 2.Άπαντα τα καθαρά έσοδα του ανωτέρω παρεκκλησίου διατίθενται υπό της Αποστολικής Διακονίας δια τους σκοπούς αυτής. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε ούτος προς κύρωσιν άμα τη επαναλήψει των εργασιών της Βουλής. 33.Ε.α.7 Αποστολική Διακονία 